b"\n_START_ARTICLE_\nMiniopterus natalensis\n_START_SECTION_\nMorfologia\n_START_PARAGRAPH_\nLes seves extremitats inferiors s\xc3\xb3n proporcionalment m\xc3\xa9s llargues que en altres mam\xc3\xadfers tenint en compte la considerable llargada dels seus metacarpians i falanges._NEWLINE_Trobem tres membranes esteses en el seu cos: el chiropatagium, que es troba entre els dits de l'animal, el plagiopatagium que s'est\xc3\xa9n entre l'extremitat anterior, el cos i la pota de darrere i l'uropatagium que uneix la cua i la pota de l'animal. Les dues primeres membranes s\xc3\xb3n les que permeten que l'extremitat anterior funcioni com una ala.\n_START_SECTION_\nH\xc3\xa0bitat i ecologia\n_START_PARAGRAPH_\nEl seu h\xc3\xa0bitat natural s\xc3\xb3n les sabanes semides\xc3\xa8rtiques, seques i humides, aix\xc3\xad com les zones amb arbustos de tipus mediterrani. Es creu que no hi ha cap amena\xc3\xa7a significativa per a la superviv\xc3\xa8ncia d'aquesta esp\xc3\xa8cie.  S\xc3\xb3n animals gregaris que viuen en grups de m\xc3\xa9s de mil individus i acostumen a habitar coves._NEWLINE_EStacion\xc3\xa0riament, es mouen entre nius ocupats pels dos sexes i nius reservats nom\xc3\xa9s per a les famelles on naixen els descendents i aquests aprenen a volar._NEWLINE_Aquesta naturalesa migrat\xc3\xb2ria ha perm\xc3\xa8s a aquests mam\xc3\xadfers ocupar molts tipus diferents de vegetaci\xc3\xb3 en funci\xc3\xb3 de l'estaci\xc3\xb3._NEWLINE_Un dels majors predadors del Miniopterus natalensis \xc3\xa9s el mussol.\n_START_SECTION_\nGestaci\xc3\xb3\n_START_PARAGRAPH_\nEls Mini\xc3\xb2pters utilitzen una estrat\xc3\xa8gia d'implantaci\xc3\xb3 tardana per tal d'assegurar-se que les seves cries neixin en una \xc3\xa8poca d'abundants recursos alimentaris. Aix\xc3\xad, tot i que s'aparellen abans de la seva hibridaci\xc3\xb3, el blastocist es mant\xc3\xa9 inactiu en les Trompes de Fal\xc2\xb7lopi i no s'implanta fins al principi de la primavera quan acaba la implantaci\xc3\xb3. Les cries naixen al final de la primavera/principi d'estiu quan els insectes s\xc3\xb3n m\xc3\xa9s abundants._NEWLINE_S'han vist difer\xc3\xa8ncies entre el temps d'implantaci\xc3\xb3 entre poblacions de latituds tropicals com Zimbabwe i latituds temperades com el Cap Oriental. S'especula que aquestes difer\xc3\xa8ncies s\xc3\xb3n a causa de la llargada del dia, tot i aix\xc3\xb2, aquesta estrat\xc3\xa8gia no es coneix en profunditat i es creu que pot estar regulada sota el control hormonal de la prolactina._NEWLINE_La progesterona tamb\xc3\xa9 \xc3\xa9s una altra hormona que juga un paper important en la implantaci\xc3\xb3 i pot ser utilitzada com un potencial indicador de la progressi\xc3\xb3 de l'embar\xc3\xa0s.\n_START_SECTION_\nDistribuci\xc3\xb3 geogr\xc3\xa0fica\n_START_PARAGRAPH_\nPodem trobar Miniopterus natalensis a l'\xc3\x80frica. Concretament \xc3\xa9s natiu de l'Angola, Botswana, la Rep\xc3\xbablica Democr\xc3\xa0tica del Congo, K\xc3\xa8nia, Lesotho, Malawi, Mo\xc3\xa7ambic, Nam\xc3\xadbia, Ar\xc3\xa0bia Saud\xc3\xad, Swazil\xc3\xa0ndia, Tanz\xc3\xa0nia, Rep\xc3\xbablica Democr\xc3\xa0tica del Yemen, Z\xc3\xa0mbia i Zimbabwe."